ΓΡΑΠΤΗ ΕΡΩΤΗΣΗ E-0206/00

υποβολή: Chris Davies (ELDR) προς την Επιτροπή

(4 Φεβρουαρίου 2000)

Θέμα: Μεταφορά ζώντων ζώων

Σε ποιες ενέργειες σκοπεύει να προβεί η Επιτροπή μετά από την έκθεση πουποβλήθηκε το Γραφείο Τροφίμων και Κτηνιατρικών Θεμάτων το Νοέμβριο, η οποία:

- έφερε στο φως σοβαρές ανεπάρκειες στους ιταλικούς συνοριακούς σταθμούς ελέγχου σχετικά με την εφαρμογή των ευρωπαϊκών κανόνων που αφορούν τις περιόδους μεταφοράς, τις περιόδους ανάπαυσης, το πότισμα και τη διατροφή των ζώων"

- συνέστησε στις ιταλικές αρχές να αναλάβουν άμεση δράση για να διασφαλίσουν ότι ζώα, που μπορεί να έχουνποβληθεί σε μεγάλα ταξίδια από μακρινούς τόπους αναχώρησης από τρίτες χώρες, έχουν αναπαυθεί για 24 ώρες, όπου αυτό μπορεί να εφαρμοστεί, και

- συνέστησε στις ιταλικές αρχές να απαντήσουν μέσα σε δέκα εργάσιμες μέρες στα πορίσματα της έκθεσης, με λεπτομέρειες για ενέργειες που έχουν αναλάβει και σχεδιάσει για να αντιμετωπίσουν τα προβλήματα;

Απάντηση του κ. Byrne Εξ ονόματος της Επιτροπής

(21 Μαρτίου 2000)

Η Επιτροπή γνωρίζει από εκθέσεις της κτηνιατρικής της επιθεώρησης και από την ανταπόκριση των ιταλικών αρχών καθώς και από παράπονα διαφόρων οργανώσεων προστασίας των ζώων, τα προβλήματα που σχετίζονται με την ανεπαρκή εφαρμογή της οδηγίας 91/628/ΕΚ του Συμβουλίου για την προστασία των ζώων κατά την διάρκεια της μεταφοράς(1) όπως τροποποιήθηκε από την οδηγία 95/29/ΕΚ του Συμβουλίου που αφορά την προστασία των ζώων κατά τη μεταφορά, που φτάνουν σε κάποιους ιταλικούς συνοριακούς σταθμούς ελέγχου (BIPS).

Kατά την άφιξη των ζώων στα σύνορα της Κοινότητας σε κατάσταση στην οποία είναι σαφώς αδύνατη η περαιτέρω μεταφορά τους, το εν λόγω κράτος μέλοςποχρεούται να λάβει τα αναγκαία μέτρα για την προστασία της σωστής διαβίωσης των εν λόγω ζώων παρέχοντάς τους την κατάλληλη φροντίδα και προσοχή με επαρκή περίοδο ανάπαυσης.

Τα τελευταία πέντε χρόνια διεξήχθησαν πέντε κτηνιατρικές αποστολές επιθεώρησης στους ιταλικούς συνοριακούς σταθμούς ελέγχου της Gorizia και του Prosecco-Fernetti. Μετά την πιο πρόσφατη αποστολή τον Ιούλιο του 1999, οι ιταλικές αρχές ανταποκρίθηκαν στις συστάσεις σχετικά με τη σωστή διαβίωση των ζώων και έδωσαν εγγυήσεις ότι θα προβούν σε ενέργειες για την εξασφάλιση κτηνιατρικού προσωπικού σε 24ωρη βάση και ότι συγκεκριμένες οδηγίες θα απευθυνθούν στο προσωπικό για να εξασφαλιστεί η συμμόρφωση με τη νομοθεσία για τη σωστή διαβίωση των ζώων.

Μία επιπλέον αποστολή στους ιταλικούς συνοριακούς σταθμούς ελέγχου περιλαμβανομένων της Gorizia και Prosecco έχει προβλεφθεί για το δεύτερο εξάμηνο του τρέχοντος έτους.

Η Επιτροπή παρακολουθεί το θέμα και δεν θα διστάσει να κινήσει διαδικασία παράβασης σύμφωνα με το άρθρο 226 (πρώην άρθρο 169) της συνθήκης ΕΚ εάν αυτό θεωρηθεί αναγκαίο.

Η Επιτροπή επίσης εξετάζει το ενδεχόμενο για πιο στενή συνεργασία με τις χώρες της ανατολικής Ευρώπης για να βελτιώσει τους ελέγχους κατά την αναχώρηση και κατά τη διάρκεια της μεταφοράς. Οι περισσότερες από τις εν λόγω τρίτες χώρες βρίσκονται στη διαδικασία της ένταξης και θα μπορούσαν να βοηθηθούν από το γραφείο τεχνικής βοήθειας και ανταλλαγής πληροφοριών (TAIEX). Πρόσφατα έγιναν επαφές με το ΤΑΙΕΧ για την προώθηση της σωστής διαβίωσης των ζώων στις χώρες αυτές ιδιαίτερα σε σχέση με τη μεταφορά ζώντων ζώων.

(1) ΕΕ L 340 της 11.12.1991.